Valmistava teollisuus - BusinessKuopio
Ensiluokkainen sijoittumiskohde valmistavalle teollisuudelle
Valmistava teollisuus, sisältäen mm. kone-, automaatio-, energia- ja materiaalitekniikan alat, on merkittävimpiä liiketoimintaekosysteemejä Kuopion alueella. Yli puolet Pohjois-Savon maakunnan vientituloista saadaan teollisuuden alalta.
Kuopion ja Pohjois-Savon alueella toimii useita kansainvälisiä teollisuuden yrityksiä, kuten Ponsse, Normet ja Junttan. Savonia-ammattikorkeakoulu, Savon ammattiopisto, Itä-Suomen yliopisto sekä muut alueelliset kumppanit tukevat teollisuuden ekosysteemiä kouluttamalla osaavaa työvoimaa ja tarjoamalla monipuolisia tukipalveluita yritysten käyttöön.
Globaalit yritykset ovat valinneet Kuopion alueen sijaintipaikakseen ennen kaikkea osaavan työvoiman saatavuuden, bisnesmyönteisen ilmapiirin sekä laajan kumppaniverkoston vuoksi. Kuopion alueen teollisuuden ekosysteemin ainutlaatuinen piirre on vahva yhteistyö yritysten, korkeakoulujen ja julkisen sektorin toimijoiden kesken. Toimijoiden välisellä yhteistyöllä tuetaan alueen asemaa innovatiivisena ja kehittyvänä, ensiluokkaisena sijaintikohteena korkean lisäarvon teollisuudelle.